Pogodbeni stranki

**ponudnik**

|  |  |
| --- | --- |
| Naziv | ZASLON TELECOM d.o.o. |
| Naslov | Brnčičeva 13, 1000 Ljubljana |
| Zastopnik | Damjan Pintar, COO, prokurist |
| Matična Številka | 5924189000 |
| Davčna številka | 70963878 |
| Zavezanec za DDV | DA |

**in naročnik**

|  |  |
| --- | --- |
| Naziv |  |
| Naslov |  |
| Zastopnik |  |
| Matična Številka |  |
| Davčna številka |  |

skleneta naslednjo

**POGODBO ZA**

**VSEBINSKO VZDRŽEVANJE DOKUMENTNEGA SISTEMA LAW OFFICE**

**Št.**

1. *Splošne določbe*

Pogodbeni stranki se s to pogodbo dogovorita o dolgoročnem vzdrževanju programskega paketa »Law Office« z namenom, da se naročniku zagotavlja trajna uporabnost prevzetega programskega paketa.

1. *Predmet pogodbe*

Obveznosti ponudnika, ki sledijo iz te pogodbe so:

* telefonska pomoč,
* svetovanje,
* preventivni servis,
* intervencijski servis,
* ponovne namestitve programskega paketa »Law Office« v primeru nabave nove strojne opreme ali selitve naročnika na drugo lokacijo,
* prenos LO baz podatkov.

*3. Odzivni čas*

V kolikor bo ponudnik prejel obvestilo o težavi oziroma napaki v rednem delovnem času (pon.-pet. 8-16), zagotavlja naročniku, da bo nemudoma začel z odpravo javljene težave ali napake. V kolikor je napaka javljena izven delovnega časa, bo začel napako odpravljati naslednji delovni dan. Odzivni čas je čas, ki preteče od prejema obvestila o napaki programa do trenutka, ko ponudnik ali od njega pooblaščena oseba začne z odpravo napake.

Naročnik mora ponudnika obvestiti o nameravanih spremembah konfiguracije strojne opreme (hardware), operacijskega sistema ali drugih bistvenih pogojih, ki vplivajo na pravilno delovanje programskega paketa.

*4. Popust*

S sklenitvijo te pogodbe bo ponudnik naročniku priznal 50% popust pri zaračunavanju vseh storitev, ki niso predmet te pogodbe. Cena programskega dne z obračunanim popustom znaša 380 € brez DDV, programske ure pa 50 € brez DDV.

*5. Kontaktni podatki ponudnika*

Naročnik ponudniku sporoči napako po elektronski pošti, s telefonskim obvestilom na intervencijski odzivnik, preko faksa ali med delovnim časom po telefonu.

Številka telefona je: **(01) 563 43 30**

Elektronski naslov**:** [**podpora@ztit.si**](mailto:podpora@ztit.si)

*6. Cena in plačilo*

Cena mesečnega vzdrževanja znaša »ŠTEVILO UPORABNIKOV« **X** 10 €/mesec (15 € za individualne verzije), oziroma preračunano za naročnika \_\_\_\_\_\_\_\_ brez DDV. DDV je obračunan skladno z veljavno zakonodajo. Ponudnik bo naročniku izstavljal kvartalne (za zneske vzdrževanja do 50 €/mesečno neto) ali mesečne račune (za zneske vzdrževanja nad 50 €/mesečno neto). Naročnik se obvezuje plačati v roku 8 dni (mesečni računi) oz. 15 dni (kvartalni računi) od prejema računa na transakcijski račun ponudnika.

V primeru, da se tekom trajanja vzdrževalne pogodbe spremeni število uporabnikov, bo ponudnik po elektronski pošti naročnika obvestil o spremembi cene (preračunano na novo število uporabnikov). Naročnik mora prejem obvestila in strinjanje z novo ceno potrditi z odgovorom na prejeto elektronsko pošto v roku 5 dni od prejema obvestila. Poslano obvestilo s tem postane del vzdrževalne pogodbe in se priloži pogodbi.

*7. Načelo retrospektive*

Sklenitev vzdrževalne pogodbe ne zajema odprave težav, ki so nastale pred datumom podpisa pogodbe. Uveljavljanje storitve brezplačne ponovne namestitve programske opreme je dovoljeno le v primeru, če je naročnik sklenil to pogodbo v roku največ 30 dni od zadnje namestitve.

*8. Odgovornost ponudnika*

Programsko opremo Law Office uporabljate na lastno odgovornost. Niti ponudnik, niti katerakoli druga pravna ali fizična oseba, ki je sodelovala pri nastanku in izdelavi aplikacije, zato ne odgovarja za škodo, ki bi izhajala iz morebitnih sprememb v aplikacijah, trajne ali začasne prekinitve zagotavljanja uporabe aplikacij ali katerihkoli elementov v okviru aplikacij, kakršnekoli napake ali pomanjkljivosti v vsebini, napačnega vnosa podatkov, kot tudi dejstva, da niste zavarovali uporabniškega imena, gesla ali drugih podatkov iz aplikacij ter ohranili njihove zaupnosti. Izključitve odgovornosti ponudnika veljajo ne glede na to, ali je bil ponudnik seznanjen z nastankom tovrstne škode ali pa bi se moral zavedati možnosti njenega nastanka. Ponudnik tudi ne odgovarja za obliko in vsebino podatkov pridobljenih prek povezav, ki niso last ponudnika.

Za podatke, njihovo zaščito in varovanje ter varnostno kopijo podatkov je odgovoren naročnik. Izvajalec v nobenem primeru ni odgovoren za zaščito podatkov, lahko pa ob okvari ali izgubi podatkov ponovno naloži vse podatke, ki mu jih posreduje naročnik.

*9. Trajanje pogodbe*

Ta pogodba je sklenjena za nedoločen čas z minimalno dobo 18 mesecev. Po preteku minimalne dobe lahko pogodbeni stranki odpovesta vzdrževalno pogodbo z odpovednim rokom najmanj 90 dni.

V primeru bistvenih sprememb okoliščin ali v primeru sprememb dogovorov o ceni uporabe programskega paketa bosta pogodbeni stranki na novo opredelili ceno za vzdrževanje programskega paketa.

V primeru hujših kršitev pogodbe s strani naročnika, lahko ponudnik pogodbo odpove brez odpovednega roka. Med hujše kršitve pogodbe sodita:

* zamuda pri plačilu računov več kot 30 dni,
* zavračanje povišanja cene zaradi povečanega števila uporabnikov.

*10. člen*

Morebitne spore iz naslova te pogodbe, ki jih pogodbeni stranki ne bi mogli rešiti sporazumno, bosta pogodbeni stranki predhodno reševali v okviru mediacijskega centra pri ODVETNIŠKI AKADEMIJI OZS in če sporazumna rešitev ne bo mogoča v roku 60 dni pred stvarno pristojnim sodiščem v Ljubljani.

*11. člen*

Ta pogodba je sestavljena v dveh (2) izvodih, od katerih prejme vsaka pogodbena stranka po en (1) izvod. Pogodba začne veljati z dnem podpisa obeh pogodbenih strank.

**Ponudnik: Naročnik:**

ZASLON TELECOM d.o.o.

Damjan Pintar, COO

Prokurist

Datum: Datum: